open-index/open-wikipedia-markdown huggingface dataset:
க‌ணினி அறிவியல் க‌ழ‌க‌ம்

**கணினி அறிவியல் கழகம்** (*Computer Sciences Corporation*, CSC) என்பது ஐக்கிய அமெரிக்காவைச் சார்ந்த ஒரு பன்னாட்டுத் தகவல் தொழிநுட்ப நிறுவனம் ஆகும். இது அமெரிக்காவின் வர்ஜீனியா மாநிலத்தில் உள்ள ஃபால்சு ச‌ர்ச் என்ற இட‌த்தைத் தலைமையகமாகக் கொண்டு செயல்படுகிறது. இது தோராயமாக 70 நாடுகளில் 90000 பணியாளர்களை கொண்டுள்ளது. வணிக நிறுவனங்கள், அமெரிக்க கூட்டரசு மற்றும் அமெரிக்க அல்லாத அரசு நிறுவனங்களை வாடிக்கையாளர்களாக கொண்டுள்ளது.

 உலகின் மிகப்பெரிய நிறுவங்கள் பட்டியலான பார்ச்சுன் 500 பட்டியலில் 2012 படி 162 இடத்தை பெற்றுள்ளது 
     

## வரலாறு
கணினி அறிவியல் கழகம் 1959 ஆண்டு ஏப்ரல் மாதம் ராய் நட், பிலெட்ச்சர் ஜோன்சு ம‌ற்றும் பாப் பாட்ரிக் ஆகிய மூவரால் துவங்கப்பட்டது. 1963 ஆண்டு வாக்கில் அமெரிக்காவின் மிகப்பெரிய மென்பொருள் நிறுவனமாக வளர்ந்தது.இவர்களது இலக்கு நிரலாக்க கருவிகளான தொகுப்பி (Assembler) மற்றும் மொழிமாற்றியை (Compiler) அளிப்பதே ஆகும்.

மிக‌ப்பெரிய‌ நிறுவ‌னமான‌ சிஎசி உல‌கின் 500 பெரிய‌ நிறுவ‌ன‌ங்க‌ள் ப‌ட்டிய‌லில் 162 இட‌த்தைப் பெற்று திக‌ழ்கிற‌து. 1968 ஆம் ஆண்டு இறுதியில் சிஎசி நியூயார்க் பங்குச் சந்தையில் கால‌டி எடுத்து வைத்த‌து. மேலும் கன‌டா, இந்தியா, செருமனி, எசுப்பானியா, இத்தாலி, பிரேசில், ஐக்கிய இராச்சியம் ஆகிய‌ நாடுக‌ளில் பரவியது.

## வணிகம்
க‌ணினி அறிவியல் க‌ழ‌க‌ம் தனது சேவைகளை பின்வரும் மூன்று சேவை பிரிவுகள் வாயிலாக வாடிக்கையாளர்களுக்கு அளிக்கிறது.

* **வட அமெரிக்க பொதுத்துறை பிரிவு (North American Public Sector)** : இப்பிரிவு ஐக்கிய அமெரிக்க கூட்டரசின் முன்னணி தகவல் தொழில்நுட்ப சேவையளிக்கும் நிறுவனமாக திகழ்கிறது.

     
* **மேலாண் சேவை பிரிவு (Managed Services Sector)** : இப்பிரிவு வாடிக்கையாளர்களுக்கு தகவல் தொழில்நுட்ப புற ஒப்படைப்பு சேவைகளை பல்துறைதுறைகலான பாதுகாப்பு, வாகனம், உற்பத்தி, நிதிச்சேவைகள், உடல்நலம் மற்றும் தொலைதொடர்பு ஆகியவற்றிற்கு அளித்து வருகிறது.பயனர்களுக்கு தகவல் தொழில்நுட்ப புற ஒப்படைப்பு (Outsourcing) சேவைகளை அளித்து வருகிறது.

* **வணிக தீர்வு மற்றும் சேவை பிரிவு (Business solutions and services)** :  இப்பிரிவு குறிப்பிட்ட தொழில் சார் தீர்வுகலான அறிவுரை அளித்தல் (Consultancy) மற்றும் கணினி ஒருங்கிணைப்பு (Systems integration), வணிக செயலாக்க புற ஒப்படைத்தல் (BPO)  மற்றும் அறிவுசார் மென்பொருளை பல்துறைகலான ரசாயனம், ஆற்றல் மற்றும் இயற்கை வளத்துறை; நிதித்துறை சேவைகள்; தொழில்நுட்பம் மற்றும் நுகர்வோர் துறை ; உற்பத்தி துறை; உடல்நல சேவை துறை; மற்றும் பொதுத்துறை நிறுவனங்களுக்கு அளித்து வருகிறது. கூடுதலாக ஆஸ்திரேலியாவில் தொழில்சார் பணியமர்த்த சேவைகளையும், ஆசியாவில் கணினி உபகரணங்கள் பழுதுபார்த்தல் மற்றும் பராமரிப்பு சேவைகளையும், ஐக்கிய அமெரிக்காவில் வரவின அறிக்கை சேவைகளையும் அளித்து வருகிறது.

## கையகப்படுத்தல்
க‌ணினி அறிவியல் க‌ழ‌க‌ம் பல நிறுவனங்களை கையகபடுதியுள்ளது. அவற்றுள் சில பின்வருமாறு:

* செர்விஷ்மெஷ் (2013)
* இன்பொசிம்ப்ச் (2011)
* மரிகோம் சிஸ்டம்ஸ் (2011)
* கோவன்சிஸ் தொழிற்குழுமம்(2007)

## விருதுகள்/அங்கீகாரம்
*  மென்பொருள் இதழின் (Software Magazine's) உலகின் மிகப்பெரிய 500 மென்பொருள் நிறுவனங்களுக்கான தர வரிசை பட்டியலில் 8 இடத்தை பெற்றுள்ளது.
* அமெரிக்காவின் 2011 பசுமை பாதுகாப்பிற்காக முதல் 50 நிறுவனங்களுக்கான தர வரிசை பட்டியலில் இடம் பெற்றுள்ளது 

## மேற்கோள்கள்

பகுப்பு:நியூயார்க் பங்குச் சந்தையில் பட்டியலிடப்பட்ட நிறுவனங்கள்
பகுப்பு:அமெரிக்க வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
அன்னப்பிரசானம்

**அன்னப்பிரசானம்** என்பது குழந்தைகளுக்கு முதன்முதலில் சோறூட்டும் இந்துக்களின் சடங்குசார் நிகழ்வாகும். இது ஆண் குழந்தைகளுக்கு 6ஆம்,8ஆம் அல்லது 10ஆம் மாதங்களிலும், பெண் குழந்தைகளுக்கு 7ஆம்,, 9ஆம் அல்லது 11ஆம் மாதங்களிலும் செய்யப்பட வேண்டும் என கூறப்படுகின்றது. இவ்வாறு முதன்முதலாக ஊட்டப்படும் சோறு தேனும், தயிரும் நெய்யும் கலந்ததாக ஊட்டப்படும் அசுவினி, மிருகசிரீஷம், உத்திரம், சுவாதி, திருவோணம், சதயம், ரேவதி நட்சத்திர நாட்களில் பசுவைக் குழந்தைக்கு காண்பித்து, வெள்ளிக் கிண்ணத்தில் பால், நெய், தேன் கலந்த சாதத்தை ஊட்ட வேண்டும்.

## மேற்கோள்கள்

பகுப்பு:தமிழர் சடங்குகள்
உள்ளிருப்புப் போராட்டம்

**உள்ளிருப்புப் போராட்டம்** (ஆங்கிலம்: Sit-in) என்பது ஒரு நேரடி நடவடிகை முறையில் அமைந்த அறவழி எதிர்ப்புப் போராட்ட வடிவம் ஆகும்.  இது ஒரு முதன்மை சட்ட மறுப்பு முறை ஆகும்.  சட்ட, சமூக, அரசியல் அல்லது பொருளாதார அநீதிகளாக தாம் கருதுபவற்றுக்கு எதிராக இது பயன்படுத்தப்படுகிறது.  வியூக முக்கியத்துவம் வாய்ந்த இடங்களில் உள்ளிருப்புச் செய்வதன் மூலம் கூடிய கவனத்தை ஈர்த்து தமது கோரிக்கைகளை முன்னேற்ற உள்ளிருப்புப் பயன்படுகிறது.

ஐக்கிய அமெரிக்காவில் உணவகம் போன்ற போன்ற பொது இடங்களில் கறுப்பின மக்களுக்கு சேவைகள் மறுக்கப்பட்டதை எதிர்த்து அந்த இடங்களில் உள்ளிரிப்புப் போராட்டங்கள் வெற்றிகரமாக முதலில் பரவலான முறையில் பயன்படுத்தப்பட்டன.  அதனைத் தொடர்ந்து பலவேறு சூழ்நிலைகளில் இது பயன்படுத்தப்பட்டுள்ளது.

## இவற்றையும் பார்க்க
* :en:Greensboro sit-ins

## மேற்கோள்கள்

பகுப்பு:எதிர்ப்புப் போராட்ட வடிவங்கள்
பிரித்தானிய ஆங்கிலம்

**பிரித்தானிய ஆங்கிலம்** (*British English*, **BrEn**, **BrE**, **BE**, **en-UK** அல்லது **en-GB**) என்பது ஐக்கிய இராச்சியம், அவுத்திரேலியா, கனடா மற்றும் பல இடங்களில் பரவலாக பேசப்படும் ஆங்கில மொழியின் குறிப்பிடத்தக்க வடிவமாகும். ஒக்ஸ்போட் ஆங்கில அகராதி "பிரித்தானியத் தீவுகளில் எழுத மற்றும் பேசப்படும் ஒன்று எனவும் குறிப்பாக பெரிய பிரித்தானியாவின் பொதுவான ஆங்கிலம்" எனவும் குறிப்பிடுகின்றது. கேம்பிரிட்ச் கல்வி உள்ளடக்க அகராதி "இங்கிலாந்தில் பேசப்படும், எழுதப்படும் ஆங்கிலம்" எனக் குறிப்பிடுகின்றது. ஐரோப்பிய ஒன்றியம் ஆங்கிலத்தின் பல தரப்பட்ட வகைகளில் பிரித்தானிய ஆங்கிலமும் ஒன்று எனக் குறிப்பிடுகின்றது.

## இவற்றையும் பார்க்க
*அமெரிக்க ஆங்கிலம்
*ஆங்கில மொழியின் வரலாறு
*ஆஸ்திரேலிய ஆங்கிலம்
*பண்டைய ஆங்கிலம்

## உசாத்துணை

## வெளி இணைப்புகள்
* Sounds Familiar? Examples of regional accents and dialects across the UK on the British Library's 'Sounds Familiar' website
* Accents and dialects from the British Library Sound Archive
* Accents of English from Around the World  Hear and compare how the same 110 words are pronounced in 50 English accents from around the world&nbsp;– instantaneous playback online
* The Septic's Companion: A British Slang Dictionary an online dictionary of British slang, viewable alphabetically or by category

பகுப்பு:ஆங்கிலம்
மீளவிட்டான்

**மீளவிட்டான்** (*Meelavittan*) இந்தியாவின் தமிழ்நாடு மாநிலம், தூத்துக்குடி மாவட்டம், தூத்துக்குடி வட்டத்திலுள்ள ஊர் ஆகும்.

## இவ்வூரின் சிறப்பு
* மீளவிட்டான் தொடர்வண்டி நிலையம்
* ஸ்டெர்லைட் தாமிர தொழிற்சாலை.
## மேற்கோள்கள்

## வெளி இணைப்புகள்
* விக்கிமேப்பியாவில் மீளவிட்டான் அமைவிடம்

பகுப்பு:தூத்துக்குடி மாவட்டத்திலுள்ள கிராமங்கள்
மு. ச. காரியப்பர்

கேட் முதலியார் **முகமது சம்சுதீன் காரியப்பர்** (*Mohammed Samsudeen Kariapper*, ஏப்ரல் 29, 1899 - ஏப்ரல் 17, 1989) இலங்கை முஸ்லிம் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
1899 ஆம் ஆண்டில் பிறந்த காரியப்பர் கல்முனை, உவெசுலி கல்லூரியில் கல்வி கற்றவர். இவர் ஒரு செல்வாக்கு மிக்க விவசாயக் குடும்பத்தைச் சேர்ந்தவரும், தேங்காய் வணிகரும் ஆவார்.

## அரசியலில்
காரியப்பர் ஐக்கிய தேசியக் கட்சியின் சார்பில் கல்முனையில் 1947 தேர்தலில் போட்டியிட்டு நாடாளுமன்றம் சென்றார். 1952 தேர்தலில் போட்டியிட்டுத் தோல்வியடைந்தார்.

அதன் பின்னர் கல்முனை நகரசபைத் தலைவராகத் தேர்ந்தெடுக்கப்பட்டார். இவர் பின்னர் இலங்கைத் தமிழரசுக் கட்சியில் இணைந்து அக்கட்சியின் சார்பில் 1956 தேர்தலில் கல்முனையில் போட்டியிட்டு வெற்றி பெற்று மீண்டும் நாடாளுமன்றம் சென்றார். நாடாளுமன்றம் சென்ற ஆறு மாதத்தில் அவர் தமிழரசுக் கட்சியை விட்டு விலகி அன்றைய சாலமன் பண்டாரநாயக்காவின் அரசில் இணைந்தார். மார்ச் 1960 தேர்தலில் இலங்கை சனநாயகக் கட்சியின் சார்பில் போட்டியிட்டு மீண்டும் வெற்றி பெற்றார்..

1960 ஆம் ஆண்டில் காரியப்பர் அகில இலங்கை இசுலாமிய ஐக்கிய முன்னணி என்ற கட்சியைத் தோற்றுவித்தார். சூலை 1960 தேர்தலில் அக்கட்சியின் சார்பில் போட்டியிட்டுத் தோல்வியடைந்தார்.. 1960 இன் இறுதியில் தலகோடப்பிட்டிய ஊழல் ஆணையத்தில் விசாரிக்கப்பட்டு குற்றவாளியாகக் காணப்பட்டார்.

காரியப்பர் மீண்டும் 1965 தேர்தலில் கல்முனைத் தொகுதியில் சுயேட்சையாகப் போட்டியிட்டு வெற்றி பெற்று மீண்டும் நாடாளுமன்றம் சென்றார். ஆனாலும், நாடாளுமன்றம் சென்ற சில மாதங்களிலேயே 1960 ஆம் ஆண்டு இவர் மீது சுமத்தப்பட்ட ஊழல் குற்றச்சாட்டின் பேரில், நாடாளுமன்ற உறுப்பினர் இருக்கையை இழந்தார்.

## மேற்கோள்கள்
* 

பகுப்பு:1899 பிறப்புகள்
பகுப்பு:1989 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கை அரசியல்வாதிகள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:அம்பாறை மாவட்ட நபர்கள்
பகுப்பு:கொழும்பு உவெசுலி கல்லூரி பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
இலங்கை சனநாயகக் கட்சி

**இலங்கை சனநாயகக் கட்சி** (*Ceylon Democratic Party*) அல்லது **லங்கா பிரஜாதந்திரவாதி பக்சய** (*Lanka Prajathanthravadi Pakshaya*, LPP) என்பது இலங்கையின் ஓர் அரசியல் கட்சி. இக்கட்சி டாக்டர் டபிள்யூ. தகநாயக்காவினால் ஆரம்பிக்கப்பட்டது. மார்ச் 1960 தேர்தல்களில் இக்கட்சி மகாஜன எக்சத் பெரமுன கூட்டணியில் இணைந்து போட்டியிட்டு 4 இடங்களைக் கைப்பற்றியது. சூலை 1960 தேர்தல்களில் இரண்டு இடங்களை மட்டும் கைப்பற்றியது.

1960 தேர்தல்களுக்கு முன்னர் இலங்கை சுதந்திரக் கட்சியுடனான கூட்டில் பிளவு ஏற்பட்டது. இத்தேர்தலில் இலங்கை சனநாயகக் கட்சி ஒரு இடத்தை மட்டும் கைப்பற்றியது. தேர்தலுக்குப் பின்னர் இக்கட்சி ஐக்கிய தேசியக் கட்சி அரசுக்கு ஆதரவளித்தது. சிறிது காலத்தில் இக்கட்சி கலைக்கப்பட்டு இலங்கை சுதந்திர சோசலிசக் கட்சியுடன் இணைந்தது. இசுசோக பின்னர் ஐக்கிய தேசியக் கட்சியுடன் சேர்ந்தது.

பகுப்பு:இலங்கை அரசியல் கட்சிகள்
அரசு சட்டக் கல்லூரி, மதுரை

thumb|right|மதுரை அரசு சட்டக் கல்லூரி முகப்பு

**அரசு சட்டக் கல்லூரி, மதுரை** (*Government Law College, Madurai*) தமிழ்நாட்டில் அமைக்கப்பட்டுள்ள ஏழு அரசு சட்டக் கல்லூரிகளுள் மதுரையில் அமைக்கப்பட்டுள்ள இந்த அரசு சட்டக் கல்லூரியும் ஒன்றாகும். டாக்டர் அம்பேத்கர் சட்டப் பல்கலைக்கழகத்துடன் இணைக்கப்பட்டுள்ள இச்சட்டக் கல்லூரியில் பட்டப்படிப்பு தேர்ச்சி பெற்றவர்கள் சட்டப்படிப்பு படிப்பதற்கான மூன்று ஆண்டுகால இளநிலைச் சட்டவியல் படிப்பும், மேல்நிலைக்கல்வி படித்துத் தேர்ச்சி பெற்றவர்களுக்கான ஐந்து ஆண்டு கால சட்டவியல் படிப்பும் உள்ளன. 

மதுரையில் சட்ட கல்லூரி 1979 இல்  கட்டப்பட்டது. இக்கல்லூரியில் படித்த பலரும் உயர்நீதிமன்ற மற்றும் உச்சநீதிமன்ற நீதிபதிகளாக உள்ளனர். தற்போது இக்கல்லூரி கட்டிடம் பராமரிப்பின்றி சேதமடைந்த நிலையில் உள்ளது.

மதுரையில் அரசு சட்டக்கல்லூரியில் புதிதாக கலையரங்கம் மற்றும் நூலகம் அடிக்கல் நாட்டு விழா 2017 ஆம் ஆண்டு, செப்டம்பர் மாதம் 1ஆம் தேதி நடைப்பெற்றது.

## மேற்கோள்கள்

பகுப்பு:தமிழ்நாட்டு சட்டக் கல்லூரிகள்
பகுப்பு:மதுரை மாவட்ட பல்கலைக்கழகங்களும் கல்லூரிகளும்
தலைவா

***தலைவா*** (*Thalaivaa*) என்பது ஆகத்து 2013 இல் வெளிவந்த இந்திய தமிழ்த் திரைப்படம் ஆகும்.  ஏ. எல். விஜய் இயக்கத்தில் சந்திர பிரகாஷ் ஜெயின் இப்படத்தை தயாரித்துள்ளார். இப்படத்தில் கதாநாயகனாக நடிகர் விஜய் நடித்துள்ளார். அவருக்கு இணையாக அமலா பாலும் நடித்துள்ளார். மேலும் இப்படத்தில் முக்கியக் கதாபாத்திரத்தில் சத்தியராஜும், மலையாள நடிகர் ராஜீவ் பிள்ளையும் நடித்துள்ளனர். இப்படத்திற்கு இசை மற்றும் பின்னணி இசை ஜி. வி. பிரகாஷ் குமார் அமைத்து இருக்கிறார்.

## நடிகர்கள்
*விஜய் 
*அமலா பால்
*அந்தோணி பிரதீப்
*சத்யராஜ்
*ராஜீவ் பிள்ளை
*அபிமன்யு சிங்
*சந்தானம்
*சுரேஷ்
*ராகினி நந்த்வானி
*உதயா
*பொன்வண்ணன்
*தம்பி ராமையா
*சுப்பு பஞ்சு
*மனோபாலா
*சத்ய மூர்த்தி

## கதை
படத்தின் முதல் பாதியின் பெரும்பகுதியின் கதைக்களம் ஆசுத்திரேலியா, பிற்பகுதி மும்பாயில் நடைபெறுகிறது. மும்பாயில் தமிழர்களின் தலைவனும், மக்களுக்கு நல்லது செய்யும் தாதாவுமாக இருப்பவர் "அண்ணா". தனது முடிவு தாயை இழந்த தனது விஸ்வாவைப் பாதிக்காது இருப்பதற்காகக் குழந்தையாக இருக்கும்போதே அவனை ஆசுத்திரேலியாவுக்கு அனுப்பிவிடுகிறார். பொலீசும், அண்ணாவின் எதிரிகளும் அவரைப் பிடிக்க முயன்றும் முடியாத நிலையில், வளர்ந்து இளைஞனாக இருந்த விஸ்வாவைத் தந்திரமாக இந்தியாவுக்கு அழைத்துவந்து அவனைப் பயன்படுத்தி "அண்ணா"வைப் பிடித்துக் கொன்றுவிடுகிறார்கள். பின்னர், தந்தையின் பொறுப்பைத் தான் ஏற்றுக்கொள்ளும் விஸ்வா எதிரிகளை அழிப்பதுடன், தந்தையின் பாதையிலேயே செல்வதுதான் கதை. 
  
## பாடல்கள்
இப்படத்தின் இசையை ஜி. வி. பிரகாஷ் குமார் அமைத்திருக்கிறார்.

## வெளியீடு
தலைவா திரைப்படத்தின் அமெரிக்க மற்றும் கனடா வெளியீடு உரிமையை பரத் கிரியேசன்ஸ் கைப்பற்றியது .  ஐங்கரன் இன்டர்நேஷனல் நிறுவனம் வெளிநாடுகளில் தலைவா படத்தை வெளியிடுகிறது .  சன் டிவி ஒலிபரப்பு உரிமையை பெற்று உள்ளது 

## வெளியீட்டில் சிக்கல்
இப்படம் உலகம் முழுவதும் ஆகத்து 9 அன்று வெளியிடப்படுவதாக இருந்தது. ஆனால் தமிழகத்திலும், புதுவையிலும் வெளியிடப்படாமல் மற்ற மாநிலங்களிலும் நாடுகளிலும் வெளியிடப்பட்டுள்ளது. சென்னையில் இத்திரைப்படத்தை திரையிட இருந்த திரையரங்களுக்கு வெடிகுண்டு மிரட்டல் வந்ததால் திரையரங்கு உரிமையாளர்கள் இப்படத்தை தகுந்த பாதுகாப்பு கிடைக்கும் வரை திரையிட மறுத்துவிட்டார்கள். அதனால் இப்படம் தமிழகத்தில் ஆகத்து 9 அன்று வெளியாகவில்லை. தலைவா படம் தமிழகம், புதுவையில் 20ந் தேதி திரையிடப்படும் என அறிவிக்கப்பட்டது

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
ஐன்ஸ்டைன் சிலுவை

**ஐன்ஸ்டைன் சிலுவை** (*Einstein Cross*) அல்லது **Q2237+030** அல்லது **QSO 2237+0305** எனப்படுவது குவாசர் ஒன்று ஈர்ப்பு வில்லை விளைவால் நான்கு வெவ்வேறு வானியல் பொருட்களாகத் தென்படுவதாகும். இங்கு இந்தக் குவாசர் ZW 2237+030 அல்லது ஹூச்ரா வில்லை எனப்படும் விண்மீன் பேரடைக்கு நேரே பின்னே உள்ளது. நான்காகத் தெரியும் குவாசர் புவியிலிருந்து 8 பில்லியன் ஒளியாண்டு தூரத்தே உள்ளதுடன் இடையிலுள்ள விண்மீன் பேரடை புவியிலிருந்து 400 மில்லியன் ஒளியாண்டுகள் தூரத்தே உள்ளது.

## மேற்கோள்கள்

பகுப்பு:துடிப்பண்டங்கள்
பகுப்பு:ஆல்பர்ட் ஐன்ஸ்டைன்
சுப்பிரமணியர் ஞானம்

**சுப்பிரமணியர் ஞானம்** என்னும் நூல் 35 பாடல்களை மட்டுமே கொண்ட ஒரு சிறு நூல். நூலின் அமைதியைக் கொண்டு இதனைப் 16 ஆம் நூற்றாண்டு நூல் எனக் கணித்துள்ளனர்.  

மேரு மலையை முதலில் சுற்றி வருபவருக்கு மாங்கனி என்றான் சிவன். பிள்ளையார் அம்மையப்பரைச் சுற்றிவந்து மாங்கனியைப் பெற்றுக்கொண்டான். மயிலில் ஏறிச் சுற்றிவந்த இளையவன் முருகனை மலையரசனாக்கிப் பெற்றோர் மகிழ்ந்தனர். அசுரர் தரும் துன்பத்திலிருந்து தம்மைக் காக்கும்படி முனிவர்கள் முருகனை வேண்டினர். முருகள் அசுரர்களை அழித்து முடித்த நேரத்தில் அகத்திய முனிவர் தனக்கு அருளுரை வழங்கும்படி கேட்டுக்கொண்டார். அப்போது வழங்கப்பட்ட உரை இது என்பது இந்நூல் பற்றிய கதை. 

பஞ்சாக்கர மந்திரம், பீஜ மந்திரம், சத்தி தியானம் முதலானவை இதில் சொல்லப்பட்டுள்ளன. சதுரகிரி, பொதியமலை முதலான மலைப்பெயர்கள் இப்பாடல்களில்வருகின்றன. அட்டாங்க யோகத்தின் வழியே சிவநிலை கொள்க எனச் சொல்லி நூல் முற்றுப்பெறுகிறது.

## பாடல் எடுத்துக்காட்டு
ஒழியாத சுழுமுனையில் ஒடுங்கி நல்ல
:உற்றகலை வாசிசிவ யோகத் தேகி 
வழியான துறையறிந்து மவுனம் கொண்டு 
:மகத்தான அண்டம் வரை முடிமேல் சென்று 
தெளிவான ஓங்கார வடிவேல் கொண்டு 
:தெளிந்துமன அறிவாலே தன்னைக் கண்டு 
வெளியான பரவெளியில் வாசமாகி 
:வேதாந்த சத்திசிவ ஆதி காப்பே 

## கருவிநூல்

பகுப்பு:16 ஆம் நூற்றாண்டுத் தமிழ் நூல்கள்
ஈர்ப்பு வில்லை

வெகுதூரத்தே ஒரு பொருளிலிருந்து (உதாரணமாக தூரத்திலுள்ள ஒரு விண்மீன் பேரடை) வரும் ஒளியை வளைக்கக்கூடிய பார்ப்பவருக்கும் ஒளிமுதலுக்கும் இடையிலுள்ள ஒரு மிகப்பெரும் பொருளே (உதாரணமாக ஒரு பெரும் விண்மீன் பேரடைத் திரள்) **ஈர்ப்பு வில்லை** (Gravitational lens) எனப்படும். இது எய்ன்ஸ்டினின் பொதுச் சார்புக் கோட்பாடு மூலம் கண்டறியப்பட்ட ஒரு வானியல் நிகழ்வாகும்.
இவ்வாறான ஒரு நிகழ்வு பற்றி முதன்முதல் கருத்துக்களை ஒரெஸ்ட் ச்வொல்ஸன் என்பவர் 1924ஆம் ஆண்டு வெளியிட்டாலும், 1936இல் ஆல்பர்ட் ஐன்ஸ்டைன் என்ற அறிவியலாளரால் வெளியிடப்பட்ட கட்டுரை இந்நிகழ்வை தெளிவாக விளக்குவதாய் அமைந்தது. இதன்படி நேராக மாத்திரமே செல்லும் எனக் கருதப்பட்ட ஒளியை ஈர்ப்பு விசையினால் வளைக்க முடியுமெனத் தெரிவித்தார்.

## மேற்கோள்கள்

பகுப்பு:வானியற்பியல்
பகுப்பு:இயங்குபடம் உள்ள கட்டுரைகள்
உலக மொழிகளில் தமிழ்ச் சொற்களும் இலக்கணக் கூறுகளும் (நூல்)

உலக மொழிகளில் தமிழ்ச் சொற்களும், தமிழிலக்கணக் கூறுகளும் அமைந்திருப்பதை விளக்கியுள்ளார் ஆசிரியர். பிராகிருதம், சமற்கிருதம் ஆகியவற்றில் உள்ள பல சொற்கள் தமிழ்ச் சொற்களின் திரிந்த வடிவம் என்று சான்றுகளுடன் விளக்குகிறார்.
## மேற்கோள்கள்

பகுப்பு:தமிழ் இலக்கண நூல்கள்
பகுப்பு:இந்தியத் தமிழ் நூல்கள்
பகுப்பு:மொழியியல் தமிழ் நூல்கள்
கமலப்பிரியா (எழுத்தாளர்)

**கமலப்பிரியா** ஓர் தமிழக எழுத்தாளர் ஆவார். இவரின் இயற்பெயர் கே. ரங்கராஜன். தன் மனைவியின் பெயரான கமலா என்பதை புனைபெயராக்கி எழுத்தாளர் ஆனார். இந்திய அரசு ஊழியரான இவர், தன் புதினங்களுக்காக பல்வேறு ஆதாரங்களைத் திரட்டி எழுதியுள்ளார். கீழைநாட்டு கவிதை மஞ்சரி என்ற கவிதைத் தொகுப்பில் இவர் நூல்கள் இடம் பெற்றுள்ளனர்.

## ஆக்கங்கள்
புனைகதைகள்
*கடல் மைந்தன் (சமுத்திரகுப்தரின் வரலாறு)
*கொங்கு திலகம் (தீரன் சின்னமலை வரலாறு)
*மதுர வள்ளி (தலையாலங்கானத்து செருவென்ற நெடுஞ்செழியன் வரலாறு)
*நாகமலைத் தீவு (சங்க காலம் பற்றியது)
*பொக்கிஷ வேட்டை 

## விருதுகள்
*பாரதி பண்செல்வர் விருது
*இலக்கியத் தென்றல் விருது
## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
தமிழகக் கலைகளும் கல்வெட்டுகளும் (நூல்)

**தமிழகக் கலைகளும் கல்வெட்டுகளும்,** மா. இராசமாணிக்கனார் எழுதிய வரலாற்று நூல். தமிழக பண்பாட்டையும் வரலாற்றையும் ஆய்வு நோக்கில் எழுதியுள்ளார் ஆசிரியர். தமிழ்நாட்டில் சிற்பக்கலை, நடனக் கலை, நாடகக் கலை, மருத்துவம், சமயம் அரசியல், சோழர், பாண்டியர், சேரர் வரலாறுகள் உள்ளிட்ட வெவ்வேறு தலைப்புகளில் விவரித்து எழுதியுள்ளார்.

## வெளி இணைப்புகள்
*http://www.noolulagam.com/product/?pid=8804

பகுப்பு:ஆவணவியல் தமிழ் நூல்கள்
பகுப்பு:தமிழ் கல்வெட்டியல்
பகுப்பு:இந்தியத் தமிழ் நூல்கள்
பகுப்பு:கல்வெட்டியல் தமிழ் நூல்கள்
சுருதிசூக்தி மாலை

**சுருதிசூக்தி மாலை** என்பது அரதத்சாரியார் என்பவரால் இயற்றப்பட்ட ஒரு வடபொழி நூல். சிவாக்கிர யோகிகள் இதற்கு 16 ஆம் நூற்றாண்டில் **தமிழில் உரைநூல்** ஒன்று செய்துள்ளார். மற்றும் சர்வ ஞானோத்தரம், தேவி காலோத்த்தரம் என்னும் வடமொழி நூல்களுக்கும் இவரால் தமிழில் உரை எழுதப்பட்டுள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

பகுப்பு:16 ஆம் நூற்றாண்டுத் தமிழ் நூல்கள்
சோழர் செப்பேடுகள் (நூல்)

**சோழர் செப்பேடுகள்** நூல், தமிழக வரலாற்று அரசர்களின் காலத்தில், குறிப்பாக சுந்தரசோழன், முதலாம் ராசராசன், முதலாம் ராசேந்திரன், வீரராசேந்திரன், குலோத்துங்கன், ராசாதிராசன், கோவிராசகேசரிவர்மன்  ஆகியோரின் காலத்தில் கிடைத்த எண்பத்து செப்பேடுகளைப் பற்றி ஆய்ந்து எழுதப்பட்டுள்ளது

பகுப்பு:ஆவணவியல் தமிழ் நூல்கள்
பகுப்பு:சோழர் கலை
பகுப்பு:செப்பேட்டியல் தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:சோழர் செப்பேடுகள்
சாமுவேல் ஹானிமன்

**கிறிஸ்டியன் பிரைட்ரிச் சாமுவேல் ஹானிமன்** (*Christian Friedrich Samuel Hahnemann*, 10 ஏப்ரல் 1755 – 2 சூலை 1843) என்பவர் ஜெர்மனிய மருத்துவரும், ஓமியோபதி என்ற மாற்று மருத்துவ முறையைக் கண்டுபிடித்தவரும் ஆவார்.

இவர் 1755ஆம் ஆண்டு ஏப்ரல் 10ஆம் நாள் ஜெர்மனியில் மிசென் நகரத்தில் பிறந்தார். இவரின் தந்தை பெயர் கிறித்தியான் காட்ப்ரைடு ஹானிமன். இவரது தாய் பெயர் ஜோஹானா கிறிஸ்டியனா. இவர் லெப்ஸிக் பல்கலைக்கழகத்தில் ( leipzig university) அலோபதி மருத்துவம் படித்தார். பின்னர் எர்லேங்கன் பல்கலைக்கழகத்தில் ( erlangen university) மருத்துவத்தில் முதுநிலை பட்டம் பெற்றார்.  இவர் அலோபதி மருத்துவத்தின் மீதுள்ள வெறுப்பால் ஓமியோபதி மருத்துவத்தைக் கண்டறிந்தார்.

## மேற்கோள்கள்

பகுப்பு:1843 இறப்புகள்
பகுப்பு:1755 பிறப்புகள்
பகுப்பு:செருமானிய மருத்துவர்கள்
வன்முறை வன்முறையைப் பிறப்பிக்கிறது

**வன்முறை வன்முறையைப் பிறப்பிக்கிறது** (*violence begets violence*) என்பது அறப் போராட்ட வழிமுறையின் ஒரு முக்கிய கருத்துரு ஆகும்.  "வயலன்சு பிகெற்சு வயலன்சு" என்ற சொற்தொடரை மார்ட்டின் லூதர் கிங் 1950களில் தனது பேச்சு ஒன்றில் பயன்படுத்தினார்.  இந்தக் கருத்துரு அவரதும் மகாத்மா காந்தி போன்ற பல்வேறு அறவழிப் போராட்டத் கோட்பாட்டாளர்களினதும் முதன்மை வாதங்களில் ஒன்றாகும்.

## மார்ட்டின் லூதர் கிங்

"வன்முறையின் முதன்மையான பலவீனம் என்பது அது ஒர் இறங்குமுக சுருள்.  எதை அழிக்க முனைகிறதோ அதையே பெற்றுக்கொள்கிறது.  தீயதைக் குறைப்பதை விடுத்து அது பெருக்கிறது.  வன்முறையால் பொய் சொல்பவரைக் கொல்லலாம், ஆனால் பொய்யைக் கொல்ல முடியாது, உண்மையை நிரூபிக்க முடியாது.  வன்முறையால் வெறுப்பவரைக் கொல்லாம், ஆனால் வெறுப்பைக் கொல்ல முடியாது.  மாற்றாக, வன்முறை வெறுப்பை அதிகரிக்கிறது.  வன்முறையை வன்முறையால் பதிலளிப்பது வன்முறையை பெருக்கி, ஏற்கனவே விண்மீன்கள் அற்று இருக்கும் இரவை மேலும் இருட்டாக்கும்.  இருளை இருளால் அகற்ற முடியாது, ஒளியாலேயே முடியும்.  வெற்றுப்பால் வெறுப்பை அகற்ற முடியாது, அன்பாலேயே முடியும்."

மேலும் அவர் தனது நோபல் பரிசுப் பேச்சில் பின்வருமாறு கூறுகிறார்:

"வன்முறை நடைமுறைக்குப் பொருந்தாது, ஏன் என்றால் அது அனைவரது அழிவிலும் முடியும் ஒர் இறங்குமுக சுருள்.  வன்முறை அறமற்றது ஏன் என்றால் எதிரியின் புரிந்துணர்வை வெல்லாமல் இழிவுபடுத்த முனைகிறது.  மாற்றப் பார்க்காமல் அழிக்க முனைகிறது.  வன்முறை அறமற்றது ஏன் என்றால் அது அன்பால் அல்லாமல் வெறுப்பால் செழிப்படைகிறது.  குமுகத்தை அழிக்கிறது. சகோதரத்துவத்தை ஏலாமல் செய்கிறது.  சமூகத்தை உரையாடலில் அல்லாமல் தன்னுரையில் விடுகிறது.  தப்பிப்பிழைத்தவர்களிடம் கசப்புத்தன்மையையும் அழித்தவர்களிடம் கொடூரத்தையும் உருவாக்கின்றது."

## மேற்கோள்கள்


பகுப்பு:அறப்போராட்ட கருத்துருக்கள்
சூரியானந்தர்

**சூரியானந்தர்** ஒரு சித்தர். 16 ஆம் நூற்றாண்டில் வாழ்ந்தவர். இவரால் பாடப்பட்டவை இரண்டு நூல்கள்.

**சூரியானந்தர் பதின்மூன்று**, 
**சூரியானந்தர் இருபத்தைந்து** 
என்பன அவை. இரண்டும் இரசவாதம்  பற்றிக் கூறுகின்றன.

உடல் உறுப்புகளால் செய்யப்படும் பயிற்சிகளை இவர் ‘தீட்சை’ என்கிறார். உடலின் உள்ளுறுப்புகளைத் தூய்மை செய்வதை இவர் ‘சவுக்காரம்’ என்று குறிப்பிடுகிறார்.

பாடல் (எடுத்துக்காட்டு) 

சொல்வது என்ன ரேசகத்தை  வெளிவிடாதே
:துடியான பூரகத்தைப்  பின்னிடாதே
வெல்வது என்ன கும்பகத்தை  அடிவிடாதே
:மேலேற்று மாத்திரையை  மறந்திடாதே
செல்வது என்ன கற்பகத்தை  மறந்திடாதே
:செந்தூரம்  சேர்க்கையிலே சிதறிடாதே
கொல்வது என்ன அமுர்து  அயிலே பறக்கும் இந்த
:குளிகைக்குச்  சாரணை  செய் குணமும் மாற்றே

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:சித்தர்கள்
பகுப்பு:16 ஆம் நூற்றாண்டுத் தமிழ் நூல்கள்
யீன் சார்ப்

**யீன் சார்ப்** (ஆங்கிலம்: Gene Sharp) என்பவர் ஓய்வுபெற்ற பேராசிரியர்.  அறப்போராட்டம் தொடர்பான இவரது எழுத்துக்களுக்காக பெரிதும் அறியப்படுகிறார்.  அறப்போராட்டம் தொடர்பான இவரது எழுத்துக்கள் உலகலில் பல அறவழி எதிர்ப்பு இயக்கங்களால் பயன்படுத்தப்பட்டுள்ளன.

## முக்கிய நூல்கள் (எல்லாம் மூலம் ஆங்கிலம்)
* From Dictatorship to Democracy - சர்வதிகாரத்தில் இருந்து மக்களாட்சிக்கு
* The Politics of Nonviolent Action - அறவழிச் செயற்பாட்டின் அரசியல்
* Gandhi as a Political Strategist - அரசியல் வியூகராக காந்தி
* Making Europe Unconquerable - ஐரோப்பாவை அடக்கமுடியாதாக ஆக்குதல்
* America Resists: 1765-75 (ed) - அமெரிக்கா எதிர்க்கிறது: 1765-75 (தொகுப்பு)

## வெளி இணைப்புகள்
* www.aeinstein.org
* Gene Sharp: The Machiavelli of non-violence - 

பகுப்பு:அறப் போராளிகள்
பகுப்பு:1928 பிறப்புகள்
பகுப்பு:வாழும் மக்கள்
பகுப்பு:2018 இறப்புகள்
மட்டக்களப்பு வெளிச்சவீடு

**மட்டக்களப்பு வெளிச்சவீடு** அல்லது **மட்டக்களப்பு கலங்கரை விளக்கம்** என்பது மட்டக்களப்பு பாலமீன்மடுவில் அமைந்துள்ள 1913 இல் கட்டப்பட்ட 28 மீட்டர் (91 அடி) உயரமுடைய வெளிச்சவீடு ஆகும். இது மட்டக்களப்பு நகரிலிருந்து 5 கி.மீ தூரத்தில் பார் வீதியில் அமைந்துள்ளது. இதன் மேலிருந்து பார்க்கும்போது மட்டக்களப்பு வாவி கடலில் கலக்கும் முகத்துவாரத்தையும் எலும்புத்தீவையும் மற்றும் கிழக்கில் இந்தியப் பெருங்கடல் ஊடான சூரிய உதயத்தையும் மேற்கில் சூரிய மறைவையும் பறவைப் பார்வையில் பார்க்க முடியும். 

## உசாத்துணை

பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
பகுப்பு:இலங்கையில் உள்ள கலங்கரை விளக்கங்கள்
எரமலூர்

**எரமலூர்,** தமிழ்நாட்டின் திருவண்ணாமலை மாவட்டம், வந்தவாசி வட்டத்தில் உள்ள சிற்றூர் ஆகும். இங்கு தொன்மையான 24-ஆம் சமண தீர்த்தங்கரர் மகாவீரர் சிலை ஒன்று உள்ளது.

## அருகிலுள்ள ஊர்கள்
நல்லூர்
முதலூர்

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
உச்ச அனுமதிக்கப்பட்ட கதிர் ஏற்பளவு

அயனியாக்கும் கதிர்வீச்சானது மருத்துவம், தொழில்துறை, ஆய்வு நிலையங்கள், பயிர்தொழில் என பல துறைகளிலும் பெருவாரியாக பயன்படுத்தப்படுகின்றது. இதுபோன்ற கதிர்கள் உடல்நலனைப் பாதிக்கின்றன என்பதால் பன்னாட்டு கதிரியல் காப்புக் கழகம் (ICRP ) அனுமதிக்கப்பட்ட **உச்ச கதிர் ஏற்பளவினை** பரிந்துரைத்துள்ளது. அதன்படி இன்று நாம் அறிந்த வரையில் எந்த அளவு கதிர்வீச்சினை பணியில் உள்ள ஒருவர் பெற்றால் அவருக்கோ அல்லது அவரது வழித் தோன்றலுக்கோ கதிர்வீச்சசினால் எந்த பாதிப்பும் ஏற்படாதோ அவ்வளவே, **உச்ச அனுமதிக்கப்பட்ட கதிர் ஏற்பளவு** (Maximum permissible Dose) ஆகும். இவ்வளவு 0.02 சீவர்ட் அல்லது 2 றெம் ஆகும். கதிர்வீச்சின் தீய விளைவுகள் புலப்பட, புலப்பட அளவு குறைக்கப்பட்டு வந்துள்ளது. 30 றெம் மிலிருந்து இன்று 2 றெம்மாகக் குறைக்கப்பட்டுள்ளது.

காலந்தோறும் MPD

1931 -50 றெம்|வருடம்,   1936-ல் 30 றெம்,  1948-ல் 15 றெம்,

1958-ல் 5 றெம்,   1988-ல் 2 றெம்\வருடம் என்று குறைக்கப்பட்டது.

பகுப்பு:கதிர் மருத்துவம்
சூரிய தோத்திரம்

**சூரிய தோத்திரம்** என்பது ஒரு சிறுநூல். தமிழில் 14 பாடல்கள் மட்டும் கொண்டது. இந்த நூலின் மற்றொரு பெயர் **உதய திவாகர தோத்திரம்**. கமலை ஞானப்பிரகாசரின் மாணாக்கர்களில் இருவர் இதனைச் செய்திருக்கிறார். நூல் தோன்றிய காலம் 16 ஆம் நூற்றாண்டு.

சிவபூசையில் மூன்று நிலைகள் உண்டு. அனுட்டானம், சூரிய-பூசை, சிவ-பூசை என்பன அவை. இவற்றை விளக்கி கமலை ஞானப்பிரகாசர் அகவல் பாவால் ஒரு நூல் செய்திருக்கிறார். இம்மூன்றனுள் சூரிய தோத்திரம் பற்றி விளக்கிக் கூறுவதே இந்த நூல்.

பாடல் (எடுத்துக்காட்டு) 

கிளர் கதிர் ஆயிரமும் கெழுமி எழுந்தருளும்
வளர் இள ஒளி முகவா வானவர் நாயகனே
உளமுற உள் புகுவாய் உதய திவாகரனே

பத்தியினால் அடியேன் பாடிய பதினாலும்
நித்தம் நினைந்து உருகி நெஞ்சில் வைப்பவர் தம்
வைப்பும் இருப்பும் அவர் வானுலகும் தருமே

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

## அடிக்குறிப்பு

பகுப்பு:நூல்கள்
பகுப்பு:16 ஆம் நூற்றாண்டுத் தமிழ் நூல்கள்
பறவைப் பார்வை

**பறவைப் பார்வை** என்பது யாதாயினும் ஒரு பொருளை அதன் மேலிருந்து பார்க்கும் போது கிடைக்கும் தோற்றமாகும். அதாவது ஒரு பறவையின் கண் பார்வைக்குக் கிடைக்கும் தோற்றமாகும். பொதுவாக நீலப்பதிப்புகள்(Blue prints), தள வரைபடங்கள் மற்றும் வரைபடங்கள் இத்தகைய தோற்றத்திலேயே வரையப்படுகின்றன.  வான் புகைப்படங்கள் மற்றும் உயரமான மலை மற்றும் கோபுரங்களில் இருந்து எடுக்கும் புகைப்படங்கள் இத்தகையன.

## இவற்றையும் பார்க்க

* வான் ஒளிப்படவியல்
* திரைப்படத் தயாரிப்பு
* கூகுள் எர்த்

## உசாத்துணை

பகுப்பு:நிலப்படவரைவியல்
மிசேல் ஜொட்டோடியா

**மிசேல் ஜொட்டோடியா** (*Michel Am-Nondokro Djotodia*) மத்திய ஆப்பிரிக்கக் குடியரசின் அரசியல்வாதியும், இராணுவத் தலைவரும் ஆவார். இவர் 2013 மார்ச் 24 இல் பிரான்சுவா பொசிசேயின் ஆட்சியைக் கவிழ்த்து நாட்டின் அரசுத்தலைவரானார். இவர் 2012 ஆம் ஆண்டில் பிரான்சுவா பொசிசேவுக்கு எதிரான ஆயுதக் கிளர்ச்சியை நடத்திய செலேக்கா கிளர்ச்சிக் குழுவின் தலைவர் ஆவார். 2013 பெப்ரவரியில் இடம்பெற்ற அமைதிப் பேச்சுக்களை அடுத்து இவர் தேசியப் பாதுகாப்புக்கான பிரதிப் பிரதமராக நியமிக்கப்பட்டார்.

## வாழ்க்கைச் சுருக்கம்
ஜொட்டோடியா வக்காகா என்ற நகரில் பிறந்தார். சோவியத் ஒன்றியத்தில் 10 ஆண்டுகள் தங்கியிருந்து உயர்கல்வி கற்றவர். அங்கேயே திருமணம் புரிந்தார். இரண்டு பெண் குழந்தைகள் உண்டு. பல மொழிகள் தெரிந்தவர். சூடானின் நியாலா நகரில் தூதுவராகப் பணியாற்றினார். ஒற்றுமைக்கான சனநாயக இயக்கங்களின் ஒன்றியம் என்ற கட்சியின் தலைவராக இருந்தார்.

2004-2007 போர்க்காலத்தில் ஜொட்டோடியா பெனின் நாட்டில் நாடு கடந்த நிலையில் வாழ்ந்து வந்தார். 2007 நவம்பரில் பெனின் நாட்டுப் படையினரால் கைது செய்யப்பட்டு, மத்திய ஆப்பிரிக்கக் குடியரசு அரசுடன் அமைதிப் பேச்சுக்களில் பங்குபற்றுவதாக வாக்குறுதி அளித்த பின்னர் 2008 பெப்ரவரியில் விடுவிக்கப்பட்டார்.

டிசம்பர் 2012 ஆம் ஆண்டில் நாட்டின் பெரும்பாலான பகுதிகளைக் கைப்பற்றிய செலேக்கா போராளிக் குழுவின் தலைவராக இருந்து செயல்பட்டார். சனவரி 2013 அமைதிப் பேச்சுக்களில், அரசுத்தலைவர் பொசிசே இவரைப் பிரதமராக நியமிப்பதாக ஒப்புக் கொண்டு போராளிகளை அரசில் இணைத்துக் கொள்ளவும் இணங்கினார். 2013 பெப்ரவரி 3 ஆம் நாள் தேசிய இணக்க அரசு ஒன்று அமைக்கப்பட்டது. இதன் பிரதமராக நிக்கொலாசு தியகாய் நியமிக்கப்பட்டார். ஜொட்டோடியாவுக்கு பாதுகாப்புத் துறையில் முக்கிய பதவியான பாதுகாப்புக்கான பிரதிப் பிரதமர் பதவி வழங்கப்பட்டது.

பொசிசே தனது உறுதிமொழிகளைப் பேணத் தவறிவிட்டார் என்ற குற்றஞ்சாட்டி 2013 மார்ச் மாதத்தில் அமைதி உடன்பாட்டை ஜொட்டோடியா புறக்கணித்தார். செலெக்கா போராளிகள் மேலும் பல நகரங்களைத் தமது கட்டுப்பாட்டுக்குள் கொண்டு வந்தனர். சில நாட்கள் இடம்பெற்ற சண்டையை அடுத்து தலைநகர் பாங்கியை போராளிகள் கைப்பற்றினர். பொசிசே நாட்டை விட்டு வெளியேறினார். ஜொட்டோடியா தன்னை அரசுத்தலைவராக அறிவித்தார்.

## மேற்கோள்கள்

*

பகுப்பு:1949 பிறப்புகள்
பகுப்பு:மத்திய ஆப்பிரிக்கக் குடியரசு அரசியல்வாதிகள்
பகுப்பு:வாழும் மக்கள்
சமநிலைப் புள்ளி

ஒரு தாவரத்திற்குக்  கார்பன் டை ஆக்சைடின் செறிவு குறைவாகவும் தட்டுப்பாடின்றித் தீவிரமான ஒளியும்  கிடைக்கும் நிலையில் ஒளிச்சேர்க்கையின் வீதம் அத்தாவரத்தின் சுவாச அளவுக்குச் சரிசமமாக இருக்கும். இடையறாது நடைபெறும் சுவாசமும் ஒளிச் சுவாசமும் இதில் அடங்கும். கார்பன் டை ஆக்சைடின் எந்த செறிவு நிலையில் ஒளிச்சேர்க்கையானது சுவாசித்தலுக்குச்  சமமாக இருக்கிறதோ, அது கார்பன் டை ஆக்சைடு **சமநிலைப் புள்ளி** (*Compensation point*) எனப்படும்.

கார்பன் டை ஆக்சைட் சமநிலைப் புள்ளி நிலையில் ஒளிச்சேர்க்கைக்கு எடுத்துக்கொள்ளப்படும் கார்பன் டை ஆக்சைடின் அளவு, சுவாசித்தலில் வெளிவிடப்படும் கார்பன் டை ஆக்சைடின் அளவிற்கு சமமாகும். மேலும், இந்த நிலையில் ஒளிச்சேர்க்கையின் நிகர உற்பத்தி ஏதுமில்லை. (அதாவது, சமநிலைப்புள்ளியின் போது, ஒளிச்சேர்க்கையின் நிகர உற்பத்தி பூச்சியம் ஆகும்.

## மேற்கோள்கள்

பகுப்பு:ஒளிச்சேர்க்கை
சுவர்ண பைரவர்

**சுவர்ண பைரவர்** (*Svarna Bhairava*) என்பது சிவனின் ஒரு வடிவம் ஆகும். இவர் சைவர்களால் தங்கம் வேண்டுமென வணங்கப்படுகிரார். சுவர்ண பைரவர் என்றால் தங்கத்தின் பைரவர் என்று பொருள் ஆகும்.

## சுவர்ண பைரவரின் உருவம்
சுவர்ண பைரவர் தங்கம் நிறம் கொண்டவர். மேலும் மஞ்சள் நிற ஆடைகளை அணிந்தவராகவும், முக்கண்களை உடையவராகவும், நான்கு கரங்களைக் கொண்டவராகவும், மாணிக்க மணிகள் இழைத்த தங்கத்தால் ஆன அக்ஷய பாத்திரம் ஏந்தியவராக காணப்படுகிறார்.

இரும்பு வாள், ஓரி, திரிசூலம், சாமரம், ஈட்டி ஆகியவற்றை தரித்துள்ளார். வலது கையில் அபய முத்திரையை காட்டியபடியும், இடது கையில் பார்வதியின் ஒரு உருவமான சுவர்ண பைரவியை அணைத்தபடியும் உள்ளார்.

சுவர்ண பைரவரின் இடது தொடையில் அமர்ந்து இருப்பவர் சுவர்ண பைரவி ஆவார் மற்றும் அவர் இதே உருவத்தில் தான் இருப்பார்.

## மேலும் காண்க
*சிவன்
*பார்வதி

## மேற்கோள்கள்

பகுப்பு:சிவ வடிவங்கள்
காஞ்சிபுரம் கோயில்கள்

இந்துக்களுக்கு, வட நாட்டு புனிதத் தலங்களில் பிரதானமானது காசி. அதை போலவே தென்னாட்டு புனிதத் தலங்களில் பிரதானமானது காஞ்சிபுரம். சைவர், வைணவர், சமணர் மற்றும் பெளத்தர் போற்றும் ஒரே புனித தலம் இது என்பது, குறிப்பிடத்தக்கது. இங்கு 1,008 சிவத் தலங்களும், 108 வைணவத் தலங்களும் இருந்ததாக இலக்கியங்கள் குறிப்பிடுகின்றன. இவற்றில் சொற்ப அளவிலானவைதான் இன்று உள்ளன என்றாலும், பல தொன்மையான, பாடல் பெற்ற கோயில்கள் இன்றும் உயிரோட்டத்துடன் உள்ளன.

காஞ்சிபுரம் நகரத்தின் அமைப்பினாலும், பண்டைய சமூக அமைப்பினாலும், பல சிறு கோயில்கள் தனியார் நிலங்களிலும், தொழில் மற்றும் கல்வி வளாகங்களிலும் அமைந்து உள்ளன. இதனால், அவற்றை கண்டறிவது சிரமமானதாக இருக்கும். சிவ ராத்திரி போன்ற சிறப்பு வழிபாட்டு நாட்களன்று, இவற்றிற்கு அலங்கார விளக்குகளும், விளம்பர பதாகைகளும் வைக்கப்படுகின்றன. அதனால், அந்த நாட்களில் மட்டும், அலைச்சல் இல்லாமல் சிறு கோயில்களில் வழிபட முடியும் என்பது குறிப்பிடத்தக்கது.

## உலகப் பாரம்பரியக் களம்
யுனெஸ்கோ நிறுவனம் சூலை 2021-இல் இந்தியாவின் ஆறு  பண்பாட்டு களங்களை உத்தேச உலகப் பாரம்பரியக் களங்களாக தேர்வு  செய்துள்ளது.  அதில் காஞ்சிபுரம் கோயில்களும் ஒன்றாகும்.

## சிவாலயங்கள்

1008 சிவாலயங்கள் இருந்த காஞ்சியில், தற்போது, 108 சிவாலயங்கள் மட்டுமே உள்ளன.

### பாடல் பெற்ற தலங்கள்

## வைணவத் திருக்கோயில்கள்
# காஞ்சி வரதராஜப் பெருமாள் கோயில்
# காஞ்சி உலகளந்த பெருமாள் கோயில்
# அட்டபுயக்கரம் ஆதிகேசவப் பெருமாள் கோயில்
# காஞ்சிபுரம் பவள வண்ணர் கோவில்
# திருவேளுக்கை அழகிய சிங்க பெருமாள் கோயில்

### மற்ற தலங்கள்

## தகவல்கள்

பகுப்பு:காஞ்சிபுரம் மாவட்டத்திலுள்ள இந்துக் கோயில்கள்
பகுப்பு:உலகப் பாரம்பரியக் களங்கள்
பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
சம அளவு ஈயம்

கதிர் மருத்துவத்தில் **சம அளவு ஈயம்** (*lead equivalent* அல்லது *lead equivalence*) என்பது ஒரு பொருள் கொடுக்கும் தடுப்பளவைப் போன்று, ஒரே கதிருக்கு அதே தடுப்பளவைக் கொடுக்கும் ஈயத்தின் கனவளவு ஆகும்.

கதிர்வீச்சிலிருந்து பாதுகாப்பு பற்றி ஆராயும் நிலையில், கதிர்களை ஏற்கும் பொருட்களை கதிர் மூலத்திற்கும் நபர்களுக்கும் நடுவே வைத்து, கதிர்வீச்சின் அளவைக் குறைக்க முடியும். பொதுவாக காங்கிரீட் சுவர், செங்கற் சுவர், மற்றும் பலபொருட்களும் பயன்படுகின்றன. கதிர் ஐசோடோப்பு சேமிப்புக் கலங்களும் இதுபோல் இரும்பு, உருக்கு, ஈயம் போன்ற உயர் அடர்த்தி உலோகங்களால் ஆனவையாக உள்ளன.

எடுத்துக்காட்டிற்காக, வெவ்வேறு தடிப்புள்ள (thickness) இரண்டு ஏற்பிகளின் வழியாக ஒரே ஆற்றலுள்ள மின்காந்தக்கதிர் சென்று வெளிப்படுவதாகக் கொள்வோம். வெளிப்படும் கதிர்களின் அளவும் செறிவும் சமமாக இருக்கின்றன. எனவே இரண்டிலும் ஏற்றுக்கொண்ட அளவுகளும் சமம் μ(1)L(1)  = μ(2)L(2) என்று காட்ட.முடியும். இங்கு μ(1), μ(2) நேரியல் செறிவு குறைப்புக் குணகம் (Linear attenuation coefficient): L(1), L(2) என்பன முறையே ஊடகங்களின் தடிமனளவுகளாகும்.  எனவே சமன்பாட்டிலிருந்து L(1) =μ(2)L(2)|μ(1) ஆகும். இங்கு
: L (1)  -- ஈயத்தின் கனம்
: L(2) --  இரண்டாவது காப்புப் பொருளின் கனம் 
: μ(1) --  ஈயத்தின் நேரியல் செறிவு குறைப்புக் குணகம்
: μ(2) --  இரண்டாவது பொருளின் செறிவு குறைப்புக் குணகம்.

MV கதிர்களுக்கு சில பொருட்களுக்கு μ மதிப்பு கீழே உள்ளது.

## வெளி இணைப்புகள்
*Lead Equivalence test procedure

பகுப்பு:கதிர் மருத்துவம்
விழுக்காட்டில் ஆழ கதிர் ஏற்பளவு

thumb|300px|ஆழ கதிர் ஏற்பளவு விழுக்காட்டுக் கோடு
கதிர் மருத்துவத்தில், **விழுக்காட்டில் ஆழ கதிர் ஏற்பளவு** (Percentage depth dose - %DD) என்பது தொலைக் கதிர் மருத்துவத்தின் போது (teletherapy) புற்றுத்திசுக்களுக்கு கொடுக்கப்பட வேண்டிய ஏற்பளவினை (Dose) காணப் பயன்படும் அளவுகளாகும். மனித உடலில் அளவீடுகளை நேரடியாகச் செய்ய முடியாது. இதற்காக 30*30*30 செ.மீ. பக்கங்களைக் கொண்ட தொட்டியில் தண்ணீரை எடுத்துக் கொண்டு பல ஆழங்களில் அளவீடுகள் செய்யப்படுகின்றன. இதற்காக தானியங்கி ஆய்கருவிகள் உள்ளன. கிலோ வோல்ட் கதிர்களுக்கு புறப்பரப்பில் உச்ச அளவு உள்ளது. ஆனால் மெகாவோல்ட் கதிர்களுக்கு உச்ச அளவு புறப் பரப்பிலிருந்து சற்று ஆழத்தில்- கோபால்ட் 60 கதிர்களுக்கு இந்த உச்ச அளவு 0.5 செ.மீ. ஆழத்தில் காணப்படுகிறது. ஒவ்வொரு ஆழத்திலும் காணப்படும் அளவு உச்ச அளவின் விழுக்காட்டில் கொடுக்கப்படுகிறது புல அளவோடு இவ்வளவும் சிறிது மாறுபடுகிறது. அட்டவணைகளும் உள்ளன. இவைகளின் துணையுடன் துல்லியமாக புற்று திசுக்களுக்கான ஏற்பளவினைத் துல்லியமாகக் கணிக்கலாம்.

```
ஒருபள்ளியில் ஏற்பளவு*100
%DD =   ---------------------
        உச்ச ஏற்பளவு
```

புல அளவு கூடும்போது % அளவுகளும் கூடுகின்றன. அதுபோல் ஆற்றல் கூடும் போதும் % அளவுகள் கூடுகின்றன.

பகுப்பு:கதிர் மருத்துவம்
திருவையாற்றுப் புராணம்

**திருவையாற்றுப் புராணம்** என்னும் பெயரில் இரண்டு நூல்கள் உள்ளன. இவை 16 ஆம் நூற்றாண்டில் தோன்றியவை. திருவையாற்றுக் கோயில் பற்றிய புராணக் கதைகளை இவை கூறுகின்றன. ஒன்று ஞானக்கூத்தர் எழுதிய திருவையாற்றுப் புராணம். மற்றொன்று செப்பேசப் புராணம் என்னும் பெயராலும் குறிப்பிடப்படும் திருவையாற்றுப் புராணம்.
## ஞானக்கூத்தர் எழுதிய திருவையாற்றுப் புராணம்
நிரம்ப அழகிய தேசிகரின் மாணாக்கருள் ஒருவராகிய அளகைச் சம்பந்தர் 1592-ல் திருவாரூர்ப் புராணம் பாடினார். இந்த நூலைப் பாடிய ஞானக்கூத்தரும் இந்த்த் தேசிகரின் மாணாக்கர் ஆதலால் இவரது காலமும் 16 ஆம் நூற்றாண்டு என்பதாகிறது.  

இது அளவில் சிறியது. 

*பாடல் (எடுத்துக்காட்டு) 

செஞ்சடையார் புகழ் விளைத்துத் திருஞான நீர்த் தேக்கி
அஞ்சு களை அறுத்து உடனே சமணர்களை வேர் அறுத்து
பஞ்சநதிக் கயிலையினில் பயிர் விளைத்துப் புகலூரில் 
தஞ்சம் முதல் கண்ட பிரான் சரண கமலம் போற்றி.  

## செப்பேச புராணம்
திருவையாற்றில் அமர்ந்துகொண்டு தவம் செய்த சிலாதல முனிவருக்கு மண்ணில் கிடந்த செப்பில் செம்புப்பெட்டகத்தில் இறைவன் அருளால் ஒரு குழந்தை கிடைத்தது. செப்பில் கிடைத்த குழந்தைக்குச் செப்பேசன் எனப் பெயரிட்டனர். இந்தச் செப்பேசனுக்கு நந்திதேவரின் பெருமைகளைக் கூறும் செய்திகளைக் கொண்டது செப்பேச புராணம். 

இது 12 சருக்கங்களில் 437 பாடல்களைக் கொண்டுள்ளது. 
பாடல் (எடுத்துக்காட்டு) 

நடப்பன பறப்பனவும் நாரம் உறைவனவும்
கிடப்பனவும் நிற்பனவும் ஊர்வனவும் கேடு இல்
தடுப்பரு சராசரங்கள் தாங்களும் உடங்க்க்
கடப்பு அரிய சத்தி சிவம் ஆனநிலை கண்டார். 

மெய்யாறு புடை புரளத் திங்கள் ஓட, மேலோடப் பெரும்பாம்பு கிடந்து சீறக்
கையாறு காலேறிக் கீதம் பாடும் கடி கமழும் திருமுடிமேல் கன்னல் ஆறு
நெய் ஆறும் பால் ஆறும், பசுந்தேன் ஆறும் நிறை பசுவின் தயிர் ஆறும் நிறைய ஆட்டி
ஐயாறர் ஐயாறர் என்பார்க்கு அன்றோ அவனி எலாம் ஒரு குடைக்கீழ் ஆளல் ஆமே. 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
காலிக் கோட்டை

**காலிக் கோட்டை** (*Galle Fort*) என்பது இலங்கையின் தென்மேற்கு கடற்கரையில் காலிக் குடாவில் அமைந்துள்ள கோட்டை. இது 1588 ஆம் ஆண்டில் போர்த்துக்கேயரால் முதலில் கட்டப்பட்டு, பின்னர் ஒல்லாந்தரால் 1649 ஆம் ஆண்டுக்குப் பின்னான காலப்பகுதியில் அரணாக்கப்பட்டது. இது ஓர் வரலாற்று, தொல்லியல், கட்டடவியல் மரபுரிமை நினைவுச்சின்னமாகும்.

## இவற்றையும் பார்க்க
*இலங்கையின் குடியேற்றவாதக் காலக் கோட்டைகள்

## உசாத்துணை

பகுப்பு:காலி
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
செவ்வந்திப் புராணம்

செவ்வந்தி புராணம்  என்பது புராண நூற்றாண்டு எனக் கொள்ளத்தக்க 16 ஆம் நூற்றாண்டில் தோன்றிய நூல். 550 பாடல்களை 14 சருக்கங்களில் கொண்டு விளங்கும் நூல். இது சிராமலை பற்றிய புராணம். இந்த நூலின் பெயர் ஊரின் பெயரால் அமையாமல் ஊருக்குப் பெருமை சேர்த்த செவ்வந்தி என்னும் பூவின் பெயரால் அமந்திருப்பது ஒரு புதுமை.
## புராணக் கதை
சங்க காலத்தில் உறையூர் சிறப்புடைய நகரமாகத் திகழ்ந்த்து. தேவார காலத்தில் உறையூரின் சிறப்பு குன்றி எல்லாச் சிறப்புக்களும் சிராமலையை மையமாகக் கொண்டிருந்தன. உறையூர் மண்மாரியால் அழிந்த பின்னர் இந்த நிலைமை.

உறையூரைச் சூர-ஆதித்த-சோழன் என்பவன் ஆண்டுவந்தான். சூர-ஆதித்த-சோழனுக்கு 49 தலைமுறைக்குப் பின்னர் வந்து நாடாண்டவன் பராந்தகச் சோழன்|பராந்தகன். இந்தப் பராந்தகனும் அரசியும் முனிவரின் நந்தவனத்துச் செவ்வந்தி மலர்களைக் கொண்டுவரச் செய்து சூடிக்கொண்டனர். முனிவர் இது தகாது என அரசனிடம் எடுத்துரைத்தார்.  அரசன் கேட்கவில்லை. முனிவர் சபித்தார். உறையூரில் மண்மாரி பொழிந்து ஊர் அழிந்தது. அரசன் அழிந்தான். 
*கரிகாலன்
கருவுற்றிருந்த அரசி ஆற்று வெள்ளத்தில் அடித்துச் செல்லப்பட்டாள். பின்னர் தப்பிப் பிழைத்தாள். அவளுக்குப் பிறந்த குழந்தையே கரிகாலன். பட்டத்து யானை இவனுக்கு மாலையிட்டு அரசனாக வகை செய்தது. குழந்தையை யானை தூக்கிச் சென்றபோது அரசி தாய் அவனது குதிக்காலில் கரிக்கோடிட்டு அனுப்பி வைத்தாள். அதனால் இவன் பெயர் கரிகாலன் என்பதாயிற்று. 

கருவுற்றிருந்த ஒரு தாய்க்குச் சிராமலைச் சிவபெருமான் பிள்ளைப்பேறு பார்த்ததால் தாயுமானவர் என்னும் பெயர் பெற்றார் என்பது இப்புராணத்தில் கூறப்படும் மற்றொரு கதை. 
## பாடல் (எடுத்துக்காட்டு)
ஓகையால் திரை முன்னாளில் உழக்கும் மாவினையும் வாட்டும்
ஏக வெவ் வரையின் எல்லை இடித்திடும் இமையோர் போற்றத்
தோகைமேல் உலவிம் கந்தன் சுடர் கரத்தி இருக்கும் வெற்றி
வாகையே சுமக்கும் வேலை வணங்குவது எமக்கு வேலை. 

எந்தையர்க்கு அனுதினம் இரும்பு மாமலை
சிந்தை நைந்து அமரர்கள் செப்பும் மாமலை
சுந்தரன் தூதன் முன் சொன்ன மாமலை
கந்த மா மலர் உறை கஞ்சன் போற்றினான். 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
மாப்பிளமார்

**மாப்பிள** அல்லது **மாப்பிளமார்** என்பது தென் கேரளத்தில் கிறித்தவர்களையும்  வடகேரளத்தில் முஸ்லிம்களையும் குறிக்கப் பயன்படும் சொல்.

மாப்பிள்ளைமார் என்ற சொல்லுக்குப் பல விளக்கங்கள் சொல்லப்படுகின்றன. அவற்றுள் ஒன்று மார்க்கப்பிள்ளை என்ற சொல்லில் இந்த மாப்பிள என்ற சொல் வந்திருக்கலாம் என்பதாகும்.   பழங்காலத்தில் கேரளமெங்கிலும் புத்த சமண மதங்கள் தழைத்திருந்தன. மன்னர்களும் புத்த சமண சமயத்தினராய் இருந்ததால் மக்களும் அம்மதத்தைத் தழுவ வேண்டியதாயிற்று.  இவ்வாறு புதிதாக மதத்திற்கு வருவோரை மார்க்கப் பிள்ளை என்று அழைப்பதுண்டு. இதே சொல் பின்னாளில் யூத மதம், கிறித்தவ மதம், இசுலாமிய மதம் ஆகிய மதங்களைத் தழுவியோரையும் குறிக்கப் பயன்படுத்தப்பட்டது.
## மேற்கோள்கள்

பகுப்பு:கேரள வரலாறு
பகுப்பு:கேரளாவில் சமயம்
இந்திய அமெரிக்கர்

**இந்திய அமெரிக்கர்** (*Indian American*) என்போர் இந்திய மரபுவழி கொண்ட ஐக்கிய அமெரிக்காவின் குடிமக்கள் ஆவர். இந்திய அமெரிக்கர் அமெரிக்காவின் ஒரு விழுக்காட்டு மக்கட்தொகையினராக இருந்த போதும் உயர்கல்வி, வருவாய் முதலியவற்றில் மற்ற இனக்குழுவினரோடு ஒப்பிடுகையில் முதன்மை இனக்குழுவினராய் உள்ளனர்.

## மேற்கோள்கள்
2,4-டைநைத்ரோபீனால்

**2,4-டைநைத்ரோபீனால்** *(2,4-Dinitrophenol*, **2,4-DNP**, அல்லது சுருக்கமாக **DNP**) என்பது HOC6H3(NO2)2 என்ற மூலக்கூறு வாய்பாட்டைக் கொண்ட ஒரு கரிமச் சேர்மம் ஆகும். இது ஒரு செயற்கை வேதிப்பொருள். மைட்டோகாண்ட்ரியங்களில் நடக்கும் செல் சுவாசத்தைத் தடை செய்யப் பயன்படுகிறது. மேலும் இவ்வேதிப்பொருள் ஆக்சிசனேற்றத்தைப் பாசுபரசேற்றத்தில் இருந்து பிரிப்பதால் ஏடிபி (அடினோசைன் டிரை பாசுபேட்டு ATP) உற்பத்தி தடைப்படுகிறது.

2,4-டைநைத்ரோபீனால் மஞ்சள் நிறமுடைய படிகத் திண்மம். இது எத்தில் அசிட்டேட், கார்பன் டெட்ரா குளோரைடு போன்ற கரைப்பான்களில் கரையக் கூடியது. வெப்பச் சிதைவுக்கு உட்படுத்தும் போது இது நச்சு வாயுக்களை வெளியிடுகிறது.

2,4-டைநைத்ரோபீனால் இயற்கையில் காணப்படுவதில்லை. தொழிற்துறை மற்றும் ஆராய்ச்சிப் பயன்பாட்டின் பொருட்டுச் செயற்கையாகத் தயாரிக்கப்படுகிறது.

## மேற்கோள்கள்

பகுப்பு:வேதிப் பொருட்கள்
பகுப்பு:நச்சியல்
பகுப்பு:பீனால்கள்
பகுப்பு:இருநைட்ரோ பீனால்கள்
பகுப்பு:இனிப்பு மணம் கொண்ட இரசாயனங்கள்
பகுப்பு:பிணைப்பு நீக்கிகள்
கல்முனை தேர்தல் தொகுதி

**கல்முனை தேர்தல் தொகுதி** (*Kalmunai Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், அம்பாறை மாவட்டத்தில் கல்முனை நகர், பெரிய நீலாவணை, மருதமுனை, பாண்டிருப்பு, நற்பிட்டிமுனை, சேனைக்குடியிருப்பு, இசுலாமாபாத், கல்முனைக்குடி, சாய்ந்தமருது ஆகிய பிரதேசங்களை உள்ளடக்கியது.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கல்முனைத் தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1947 தேர்தல்கள்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

## 1952 தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

## 1956 தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

தேர்தல் முடிவடைந்த ஆறு மாதங்களுக்குள் எம். எஸ். காரியப்பர் தமிழரசுக் கட்சியில் இருந்து விலகி அரசுக் கூட்டணியில் இணைந்தார்.

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

### 1965 இடைத்தேர்தல்
6வது நாடாளுமன்றத் தேர்தல் முடிந்த சில மாதங்களில் மு. ச. காரியப்பர் ஊழல் குற்றச்சாட்டின் பேரில் நாடாளுமன்ற உறுப்பினர் தகுதியை இழந்தார். இதனை அடுத்து கல்முனைத் தொகுதிக்கு இடைத்தேர்தல் நடைபெற்றது. அதன் முடிவுகள் வருமாறு:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

## இவற்றையும் பார்க்க
*அம்பாறை தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:அம்பாறை மாவட்டம்
அசிதாங்க பைரவர்

அசிதாங்க பைரவர் அஷ்ட பைரவ மூர்த்தி வடிவங்களில் முதன்மையானவர் ஆவார். இப்பைரவர் வாரணாசி மாநகரில் விருத்தகாலர் கோயிலில் அருள் செய்கிறார். அன்னத்தினை வாகனமாக கொண்டவர். நவகிரகங்களில் பிருகஸ்பதிவின் கிரக தோசத்திற்காக இப்பைரவரை சைவர்கள் வணங்குகிறார்கள். இவருடைய சக்தி வடிவமாக சப்த கன்னிகளில் ஒருத்தியான பிராம்மி விளங்குகிறாள்.

## ஆதாரங்கள்


## வெளி இணைப்புகள்
மகிழ்வு தரும் பைரவர் வழிபாடு 

## இவற்றையும் பார்க்கவும்
* சிவன்
* பைரவர்
* சுவர்ண பைரவர்

பகுப்பு:அஷ்ட பைரவர்
ருரு பைரவர்

ருரு பைரவர் அஷ்ட பைரவ மூர்த்தி வடிவங்களில் இரண்டாவது தோற்றமாவார். இப்பைரவர் வாரணாசி மாநகரில் காமாக்ஷி கோயிலில் அருள் செய்கிறார். காளையை வாகனமாக கொண்டவர். நவகிரகங்களில் சுக்கிரனின் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான மகேசுவரி விளங்குகிறாள்.

## ஆதாரங்கள்


## வெளி இணைப்புகள்
மகிழ்வு தரும் பைரவர் வழிபாடு 

## இவற்றையும் பார்க்கவும்
* சிவன்
* பைரவர்
* சுவர்ண பைரவர்

பகுப்பு:அஷ்ட பைரவர்
கபால பைரவர்

**கபால பைரவர்** அஷ்ட பைரவ மூர்த்தி வடிவங்களில் ஆறாவது தோற்றமாவார். இப்பைரவர் வாரணாசி மாநகரில் லாட் பசார் கோயிலில் அருள்செய்கிறார். யானையை வாகனமாக கொண்டவர். நவகிரகங்களில் சந்திரன் கிரக தோசத்திற்காக இந்த பைரவரை சைவர்கள் வணங்குகிறார்கள். இவருடைய சக்தி வடிவமாக சப்தகன்னிகளில் ஒருத்தியான இந்திராணி விளங்குகிறாள்.

## இவற்றையும் பார்க்க
* சிவன்
* பைரவர்
* சுவர்ண பைரவர்

## மேற்கோள்கள்
 

## வெளி இணைப்புகள்
மகிழ்வு தரும் பைரவர் வழிபாடு 

பகுப்பு:அஷ்ட பைரவர்
பார்வைக் கோணம்

ஒளிப்படவியலில் **பார்வைக் கோணம்** (*angle of view*) என்பது குறித்த காட்சியை கோணத்தினால் விரிவாக்கி ஒளிப்படக்கருவியால் படமாக்கப்படல் ஆகும். இது பொதுவாக பதமான புலக்காட்சியுடன் பரிமாற்றம் செய்யப்படக்கூடியது.

பார்வைக் கோணத்தை வில்லை விபரிக்கும் கோணத்தின் உள்ளடக்க பரப்பின் கோணத்திலிருந்து வேறுபடுத்துவது முக்கியம். வில்லை உருவாக்கிய உருவ வட்டமதனது படச்சுருள் அல்லது உணரிக்குப் போதுமானது. சிலநேரம் காட்சியைச் சுற்றி ஒப்பனையான ஓரம் அமையலாம்.

## வில்லை வகைகளும் விளைவுகளும்
### குவிவு தூரம்
### பண்புகள்
### உதாரணங்கள்
வில்லை எவ்வாறு பார்வைக் கோணத்தை தெரிவு செய்கின்றது என்பதற்கான உதாரணம். கீழேயுள்ள ஒளிப்படங்கள் 35 மிமி ஒளிப்படக் கருவியினால் நிலையான இடத்திலிருந்து குறித்த விடயத்தை எடுக்கப் பயன்பட்டது:

## பொதுவான வில்லைகளின் கோணத் தோற்றம்

## உசாத்துணை

பகுப்பு:ஒளியியல்
பகுப்பு:ஒளிப்பட நுட்பங்கள்
பகுப்பு:கோணங்கள்
செய்யுளியல்

செய்யுளியல் என்பது யாப்பருங்கல விருத்தி, யாப்பருங்கலக் காரிகை உரை, ஆகியவற்றில் மேற்கோளாகத் தரப்பட்டுள்ள ஒரு நூல். இதன் காலம் 9 ஆம் நூற்றாண்டு எனக் கொள்ளப்படுகிறது. அரை நூல்கள் அதன் ஆசிரியரைச் செய்யுளியலுடையார் எனக் குறிப்பிடுகிறது. இந்த நூல் தொல்காப்பிய யாப்பிலக்கணத்தைப் பின்பற்றி எழுந்த இலக்கண நூல் எனத் தெரிகிறது. 

இந்த நூலில் இலக்கண நூற்பாக்களும், மேற்கோள் பாடல்களும் இருந்திருக்கின்றன. 
## நூல் தரும் செய்தி
இந்த நூல் தரும் புதுமையான செய்திகளில் சிலவற்றை இங்குக் கருதலாம்.

இந்நூல் நேர்புஅசை,நிரைபுஅசை
முடிபுகளைக் கொண்ட சொற்சீர் பற்றி ஒரு நூற்பாவில் குறிப்பிடுகிறது.

குறள் வெண்பா ‘பிறப்பு’ வாய்பாடு முற்றியலுகரம் , அகவல் வெண்பா , வெண்கூ வெண்பா , இரண்டாம் எழுத்தின்மேல் ஏறிய உயிரெதுகை 

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
பகுப்பு:மறைந்த தமிழ் நூல்கள்
அயூத்தியா இராச்சியம்

**அயூத்தியா இராச்சியம்** (*Ayudhya*) அல்லது **அயூத்தயா** (*Ayutthaya Kingdom*, தாய்: อาณาจักรอยุธยา), என்பது கிபி 1351 முதல் 1767 வரை ஆட்சியில் இருந்த சயாமிய இராச்சியத்தைக் குறிக்கும். இதன் தலைநகர் அயூத்தியா ஆகும். 

இவ்விராச்சிய ஆட்சியாளர்கள் வெளிநாட்டு வணிகர்களுடன் மிகுந்த நட்புறவைக் கொண்டிருந்தனர். சீனர், இந்தியர், சப்பானியர், பாரசிகர் முதல் ஐரோப்பியர்கள் வரை தலைநகருக்கு வெளியே கிராமங்களை அமைக்க அனுமதிக்கப்பட்டனர். 16ம் நூற்றாண்டில் இவ்விராச்சியம் கிழக்குப் பகுதியிலேயே ஒரு பெரும், வளமிக்க நாடாக வெளிநாட்டு வணிகர்களால் கணிக்கப்பட்டது. மன்னர் நராய் (1656–88) பிரான்சின் பதினான்காம் லூயியுடன் மிக நெருங்கிய உறவைக் கொண்டிருந்தான்.

## மேற்கோள்கள்


## வெளி இணைப்புகள்
* Southeast Asia Visions Collection by Cornell University Library
* "''History of Aythhaya&nbsp;– Your resources on old Siam''"
* ayutthaya 
* ayutthaya 

## மேலும் காண்க

பகுப்பு:அயூத்தியா இராச்சியம்
பகுப்பு:முன்னாள் இராச்சியங்கள்
பகுப்பு:இந்தியமயமாக்கப்பட்ட இராச்சியங்கள்
பகுப்பு:1767
பகுப்பு:1351
பகுப்பு:தாய்லாந்து வரலாறு
பகுப்பு:ஆசியாவின் முன்னாள் நாடுகள்
டேனியல் செல்லப்பா

**ஜே. டேனியல் செல்லப்பா** (*J Daniel Chellappa*) இந்தியாவைச் சேர்ந்த தமிழ்நாடு மாநிலத்தில் பிறந்த அணு அறிவியலாளர் ஆவார். இவர் 1984 ஆம் ஆண்டு இந்திய அணுசக்தி துறையில் பணியில் சேர்ந்தார். பின்பு பாபா அணு ஆராய்ச்சி மையத்தில் அணு விஞ்ஞானியாக பணிபுரிந்தார். இவர் தற்போது கல்பாக்கத்தில் உள்ள இந்திரா காந்தி அணு ஆராய்ச்சி மையத்தின் உதவி இயக்குநராக பணிபுரிகிறார். அணு உலைக்குப் பயன்படுத்தப்படும் பிரத்யேக யுரேனியம்-புளூட்டோனியம் கலந்த கார்பைடு எரிபொருளை உருவாக்கியதில் இவர் முக்கியப் பங்கு வகித்தார். அணுசக்தி நன்மைகள் குறித்து நகர்ப்புறம் மற்றும் கிராமப்புற மக்கள் மத்தியில் தொடர்ந்து விழிப்புணர்வு ஏற்படுத்தி வருகிறார்.

## விருதுகள்
* பத்மஸ்ரீ விருது
* 2013 - இந்திய மக்கள் தொடர்பு பணி சேவைக்கான தேசிய சாதனையாளர் விருது.

## மேற்கோள்கள்

பகுப்பு:தமிழக அறிவியலாளர்கள்
பகுப்பு:வாழும் மக்கள்
நாக வழிபாடு

**நாக வழிபாடு** பண்டைய  தமிழர்களின் இயற்கை வழிபாடுகளில் ஒன்றாகவும் இந்து மற்றும் பௌத்த மதங்களில் காணப்படும் வழிபாடாகவும் இருந்து வருகின்றது. புராண இதிகாசங்களிலும் ஆதி பர்வம் முதலான பண்டைய நூல்களிலும் நாகவடிவத்தின் முக்கியத்துவம் எடுத்துக் காட்டப்பட்டுள்ளது. சிந்துவெளி நாகரிகக் கால கண்டுபிடிப்புகளில் முக்காலி மீதுள்ள கிண்ணமும் அருகில் காணப்படும் நாக வடிவமும் நாக வழிபாட்டின் தொன்மைக்குச் சான்றாகும். நாக வம்சத்தினரை நாக வழிபாட்டுடன் இணைத்துக் காட்டும் செய்திகளும் உள்ளன.

முதலில் இயற்கை வழிபாட்டை அறிந்த மனிதன், ஆவி வழிபாட்டிற்குப் பிறகு விலங்குகளை வழிபடத் தொடங்கினான். அவற்றில் பிற விலங்கு வழிபாடுகளை விடவும், நாக வழிபாடு பெரும் புகழ்பெற்றதாகும். சிவபெருமான் தனது கழுத்தில் வாசுகி என்ற பாம்பை ஆபரணமாகவும், பிற பாம்புகளை கைகளில் ஆபரணமாகவும் தரித்துள்ளார். திருமால் பாற்கடலில் ஆதிசேசன் என்ற பாம்பினைப் படுக்கையாக வைத்துள்ளார். தென் இந்தியாவில் பாம்பு வழிபாடு அம்மன் வழிபாட்டுடன் இணைந்து நடைபெறுகிறது.

## சைவ சமயத்தில் நாக வழிபாடு

## வைணவ சமயத்தில் நாக வழிபாடு

## பாம்பு வழிபாட்டால் கிடைக்கும் நன்மைகள்
# மலட்டுத் தன்மை நீங்கி மக்கட்பேறு உண்டாகும்
# வாழ்வில் வளம் பெருகும்
# நோய்கள் குணமாகும்
# இறந்த பின்பு உறவினர்களும், அரசர்களும் பாம்பாக மறுபிறவி எடுப்பார்கள்
# முன்னோர்கள் பலவித வியாதிகளை உண்டாக்குவார்கள் என்றும், அவற்றிலிருந்து விடுபடுவதற்காக பாம்பு அவசியம் என்று நம்புகின்றனர்

## நாகத்தின் பெயர்களைக் கொண்ட இறைவன்
# நாக ஆபரண விநாயகர்
# சர்ப்பபுரி ஈசுவரர்
# நாகநாதர்
# நாகேசுவரர்
# புற்றீசர்
# வன்மீக நாதர்
# நாகபூசணி

## நாகத்தின் பெயர்களை கொண்ட தலங்கள்
# நாகர் கோயில்
# நாகப்பட்டினம்
# திருப்பாம்புரம்
# பாம்பணி
# காளத்தி

## நாகம் தொடர்புடைய தமிழ் பெயர்கள்
# நாகராஜன்
# நாகப்பன்
# நாகமணி
# நாகரத்தினம்
# நாகலட்சுமி
# நாகம்மை
# நாகலிங்கம்
# நாககுமாரி
# நாககன்னி
# நாகநந்தினி
# நாகேஸ்வரன்

## இவற்றையும் காண்க
* நாகாராதனை
* நவ நாகங்கள்

## ஆதாரம்
* சைவப்புலவர். எஸ். தில்லைநாதன், மட்டக்களப்பில் இந்து கலாசாரம், முதல் பதிப்பு 2006, மணிமேகலைப் பிரசுரம், சென்னை-17

பகுப்பு:இந்து சமய வழிபாடுகள்
பகுப்பு:இந்துக்களின் பாம்பு வழிபாடுகள்
பகுப்பு:இந்து சமய நம்பிக்கைகள்
செய்யுள் வகைமை

**செய்யுள் வகைமை** எனவும், **செய்யுள் வகை** எனவும் குறிப்பிடப்படும் நூல் சிற்றிலக்கிய இலக்கணங்களைக் கூறும் ஒரு நூல். இதன் 12 நூற்பாக்களை நவநீதப் பாட்டியல் என்னும் நூலுக்கு உரை எழுதியவர் தம் உரையில் குறிப்பிட்டுள்ளார்.  நூல் முழுமைநிலையில் கிடைகவில்லை.

பிள்ளைத்தமிழ், கலம்பகம், மும்மணிக்கோவை, மும்மணிமாலை, நான்மணிமாலை, கைக்கிளை, இசைச்செய்யுள் ஆகிய சிற்றிலக்கியங்களுக்கு இலக்கணம் கூறும் வேற்கோள் பாடல்களாக வருகின்றன. 

நூலின் அமைதி நோக்கி இது 9 ஆம் நூற்றாண்டு நூல் எனக் கொள்ளப்பட்டுகிறது.

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:சிற்றிலக்கியங்கள்